Coordenadas: 50°40′31″N 6°36′4″L﻿ / ﻿50.67528, -6.60111

A **batalla de Tolbiac** foi un enfrontamento entre os francos, liderados por Clodoveo I, e os alamanos en 496. O topónimo Tolbiac ou *Tulpiacum* corresponde a unha cidade da antiga Galia, agora chamada Zülpich (Renania do Norte-Westfalia) preto de Colonia.Os historiadores, seguindo a Gregorio de Tours na súa *Histoire des Francs*, sitúana no ano 496, aínda que algunhas críticas recentes cren que tivo lugar en 506. Os francos gañaron e estableceron a súa hexemonía sobre os alamanos.

Eventos
-------

Os francos dividíronse en dous pobos veciños e aliados, os francos salios cuxo rei era Clodoveo I e os francos ripuarios cuxo rei era Sigeberto o Coxo e cuxa capital era Colonia. Os ripuarios tiñan por veciños aos terribles *Alemanni*, unha confederación de pobos xermánicos de igual poder que os francos. Alamanos e ripuarios tiveron frecuentes incidentes fronteirizos e multiplicáronse os saqueos e as incursións. 

### Primeira batalla

Manobras durante a batalla.
Parece ser que no ano 496, os ripuarios sufriron unha verdadeira invasión e chamaron a Clodoveo na súa axuda. Clodoveo respondeu positivamente ao seu aliado e organizou un exército pero non debeu chegar a tempo, xa que Sigeberto tivo que defender Tolbiac sufrindo grandes perdas. Pouco máis se sabe, salvo que probablemente os ripuarios non foron de axuda nesta primeira batalla.

### Segunda batalla

Suponse que Clodoveo chega pero aínda así en inferioridade numérica. Ao parecer Clodoveo considerou que podería perder a batalla e pensou en escapar. Despois invocou ao Deus único da súa muller Clotilde: "Deus de Clotilde, vén na miña axuda". Pouco despois os alamanos comezaron a retroceder xa que o seu líder acabara de caer morto. Os francos finalmente masacraron aos alamanos. 

### Conversión de Clodoveo

Dise que Clodoveo atribuíu a súa vitoria ao voto que fixera de converterse ao cristianismo se gañaba coa axuda do Deus cristián: Clodoveo casara cunha princesa cristiá de Borgoña, chamada Clotilde. Clodoveo recibe entón o bautismo de San Remixio en Reims, o 25 de decembro de 496. Este bautismo converteuse nun acontecemento significativo na historia de Francia, e case todos os reis franceses foron consagrados despois na catedral de Reims, ata 1825, cando o rei Carlos X de Francia accedeu ao trono. 

Batalla de Tolbiac. Fresco no Panteón (París) de Joseph Blanc, c. 1881.

Notas
-----

1. ↑  "Batalla de Tolbiac". *Arts and Culture* (en Castelán). Arquivado dende o orixinal o 16 de outubro de 2022. Consultado o 2022.
2. ↑  Strauss (1854), p. 98

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Batalla de Tolbiac Modificar a ligazón no Wikidata*** |

### Bibliografía

* Bordonove, Georges (2007). *Les rois qui ont fait la France, Clovis et les Mérovingiens* (en francés). París: Pygmalion Editions. ISBN 9782756400471.
* Rouche, Michel (1996). *Clovis* (en francés). París: Éditions Fayard. ISBN 2-213-59632-8.
* Settipani, París, (ISBN ). Christian (1989). *Les Ancêtres de Charlemagne*. Colección: Occasional Publications, vol. 16. Ed. F. Christiani. ISBN 2-906483-28-1.
* Strauss, Gustave Louis (1854). *Moslem and Frank; or, Charles Martel and the rescue of Europe* (en inglés). Londres.
* Werner, Karl Ferdinand (1984). *Les Origines, avant l'an mil*. Colección: Histoire de France, vol I (en francés). París: Librairie Arthème Fayard. ISBN 978-2-213-01486-9.